open-index/open-wikipedia-markdown huggingface dataset:
Barnas Jazzhus

**Barnas Jazzhus** er en konsertarrangør med klubbmedlemskap i Norsk Jazzforum. Barnas Jazzhus har base i Oslo, og har spesialisert seg på å utvikle konsertkonsepter der barn kan spille jazz.

## Prosjekter
I 2012 ble konsertserien Barnas Jazzcafé utviklet. Senere samme år ble den internasjonale festivalen Kids in Jazz etablert. Aktivitetene på Barnas Jazzcafé vakte oppmerksomhet i norske fagmiljøer, og Barnas Jazzhus ble i februar 2013 kåret til årets norske jazzklubb.

Dette førte til videre utbredelse av konseptet, og Barnas Jazzcafé ble etterhvert arrangert i Ski, på Nasjonal jazzscene, på klubbene Hallstairs og Kamihikoki i Sapporo, på klubben Hey Joe, i Yokohama, og i Stavanger.

Våren 2014 inngikk Barnas Jazzhus et samarbeid med Kampenjazz i forbindelse med UNESCOs markering av International Jazz Day. Her deltok unge utøvere fra Sveits, Sverige, Østerrike, og ulike deler av Norge. Faglig ansvarlig for Barnas Jazzhus er Odd André Elveland som i 2014 mottok Ella-prisen for sitt arbeid med barn og jazz.

## Referanser




## Eksterne lenker
*
Odd Henrik Sælen

**Odd Henrik Sælen** (født 8. juni 1920 i Bergen, død 23. januar 2008) var en norsk oseanograf.

Sælen tok dr.philos. graden i 1963, han ble professor av fysisk oseanografi ved Universitetet i Oslo i 1965 og medlem av Det Norske Videnskaps-Akademi i 1971. Fra 1978 frem til han gikk av med pensjon var han professor ved Universitetet i Bergen. Fra 1968 til 1969 var han formann i Norsk Geofysisk Forening.

## Referanser
Jan Erik Weber

**Jan Erik Hobæk Weber** (født 20. mars 1944 i Gjerpen) er en norsk oseanograf.

Jan Erik Weber tok graden dr.philos. i 1974. Han ble professor i fysisk oseanografi ved Universitetet i Oslo i 1979 og medlem av Det Norske Videnskaps-Akademi i 1988.

Weber bor på Østerås.

## Referanser
Kroka kraftverk

**Kroka kraftverk** er et vannkraftverk i Kvinnherad kommune i Vestland.

Det er et elvekraftverk som utnytter et fall på 125 meter i Krokaelva.

Installert effekt er 470 kW. Årsproduksjon er 2,1 GWh.

## Referanser


## Kilder
* 
* NVE vannkraftdatabase
* Grenda: Kroka Kraftverk under arbeid (arkiv)
Alf Dannevig

**Alf Nicolay Dannevig** (født 1. mai 1886 i Hisøy kommune, død 12. september 1960 i Hisøy kommune) var en norsk marinbiolog som spesialiserte seg på fisk, samt lokalpolitiker i hjemkommunen Hisøy. 

Alf Dannevig var sønn av sjøkaptein Gunder Mathiesen Dannevig og Elise Birgitte Smith, og far til forfatteren Birger Dannevig. 

Han etterfulgte sin far som bestyrer Flødevigen Utklekningsanstalt fra 1911 til 1956, hvoretter hans eldste sønn, Gunnar Dannevig, overtok som bestyrer. Hans forskning omhandlet torsk, laks, ørret, kultivering av hummer og marinbiologien i Skagerrak. 

Han var ordfører i Hisøy i 1945 og fra 1948 til 1960.

## Referanser
Patriz Huber

**Patriz Huber** (født 19. mars 1878 i Stuttgart, død 20. september 1902 i Berlin) var en tysk arkitekt og kunstner i stilretningen jugendstil. Han var medlem av kunstnerkolonien på Mathildenhöhe i Darmstadt.

Patriz Huber gikk på kunstindustrihøyskoler i Mainz og München. Han ble i 1898 kjent for sine utkast interiørdekorasjoner innsendt til tidsskriftet *Innendekoration*, utgitt av Alexander Koch i Darmstadt. I 1900 ble han invitert til kunstnerkolonien i på Marienhöhe i Darmstadt. Han reiste i 1902 til Charlottenburg i Berlin og begikk kort tid etter selvmord.

## Referanser


## Eksterne lenker
* The textile blog, med bilder av Hubers tepper
* Christies, med bilder av Hubers møbler
* Artnet, med bilder av Hubers smykker
Regjeringsinstruksen

**Regjeringsinstruksen** (fullt navn: **Instruks for Regjeringen**) er en kongelig resolusjon som gir bestemmelser om og for Norges regjering. Den ble gitt 23. mars 1919.

Instruksen fastsetter at regjeringens departementer inntil videre skal være for:
# utenrikske anliggender
# kirke- og undervisningsvesenet
# justis- og politivesenet
# handel, sjøfart og industri
# landbruksvesenet
# de offentlige arbeider
# finans- og tollvesenet
# forsvarsvesenet
# revisjonsvesenet

Det følger av instruksen at enhver statsråd som regel er sjef for et departement.

Som departementssjefer pålegges statsrådene å påse og være ansvarlig for at enhver til departementet innkommen sak tilbørlig behandles og fremmes til avgjørelse og at statens og borgernes interesser ivaretas.

## Referanser


## Eksterne lenker
* Lovdata
Théophile Delcassé

**Théophile Pierre Delcassé** (født 1. mars 1852 i Pamiers i departementet Ariège, død 22. februar 1923 i Nice i departementet Alpes-Maritimes) var en fransk politiker. Han var koloniminister 1894-1895, senere utenriksminister 1898-1905 og 1914-1915, og  marineminister 1911-1913 og krigsminister 1914.

I hans embedstid falt Doggerbank-episoden, da en russisk eskadre på vei sørover fikk for seg at de ble truet av japanske torpedobåter, og skjøt mot engelske fiskebåter. Dette belastet forholdet mellom britene og russerne. Delcassé intervenerte med stort hell etter oppdrag fra den franske regjering for å avverge krig mellom Storbritannia og Russland.

## Referanser


## Litteratur
* Jean-Philippe Zanco (red.): *Dictionnaire des ministres de la marine*, SPM, 2011.
* Louis Claeys: *Deux siècles de vie politique dans le département de l'Ariège, 1789-1989*, Pamiers, 1994.
* Louis Claeys, H. Garrus, J.-L. Lafont: *Théophile Delcassé, 1852-1923 - député de l'Ariège et ministre*, Pamiers, 1988.
* 
* 

## Eksterne lenker
*
Olavskleivå

**Olavskleivå**, eller **Kleven**, var den bratte skråningen fra Lars Hertervigsgate opp til Løkkeveien i Stavanger. Området var fra gammelt delt i Vasskleivå og Brattkleivå.

## Navnebruk

Navnet Olavskleivå ble tatt i bruk på 1800-tallet, og var koblet mot middelalderens Olavsklosteret som lå like nedenfor og Olavskjeldå. Gatenavnet Olavskleivå kom i 1861.

Navnet Kleven ble konsekvent brukt i et stort antall 1600- og 1700-talls kilder. 

Sankt Oles kilde eller Olskjeldå er omtalt første gang i 1745.

## Historie
Det er begrenset med arkeologisk materiale. I 1960 ble det funnet en kokepotte – som kan være fra middelalderen. I tillegg er funnet en kløvd kvernstein av uviss alder. 

Olavskleivå hørte trolig til Eiganes. Eiganes var da eid av biskopen fram til reformasjonen, så kongen til 1607, og så byen Stavanger. 

Når Kleven ble bebygd er uvisst, men det var bosetninger der på 1630-tallet. Området besto på 1700-tallet av et stort antall småhus, som var bygget tett sammen. Skattelistene viser at de som bodde der var i stor grad arbeidsfolk, håndverkere og sjømenn. På 1850-tallet lå byens postkontor i Olavskleivå og noe senere Jernbanehotellet.

## Dagens Olavskleivå
I etapper fra 1950- til 1970-tallet ble en stor del av bebyggelsen revet, delvis under stor strid mellom de som ville bevare og de som ville bygge nytt og stort. Det var for å bygge Rådhuset (opprinnelig bibliotek), kommunale kontorer, svømmehall, parkeringsplasser, Straensenteret og park med minnesmerker for Christian Bjelland og Arne Rettedal.

Store og Lille trappegang har endret seg, men blitt delvis bevart. Bekken som rant i det som var Bekkegata, er lagt synlig i en liten strekning mellom Rådhuset og svømmehallen. Resten av bekken ligger i rør. Kvilesteinen er fredet. Over Olskjeldå er det satt en fontene med en skulptur. En del av bebyggelsen i området rundt Olav Kyrresgate er bevart, herunder huset til Stavanger klubbselskap.

## Kultur
Det er skrevet flere viser og dikt om Kleivå, som:
* "Kleiva-visaa" ("Paa Kleivaa der har me ein Kjerregaard...")
* "Kleven" av G.S. ("Smale fortau, søleskvetter, ...")
* "I min by" ("I min by ligger et hus...")

Olavskleivå er temaet i rekke bilder og tegninger fra Mons Gabriel Monsens akvarell fra 1856 og framover.

## Kilder
* Anders Bærheim: "Fra Olavsbrønnen til ”Sinklegaards Hauge", Dreyermappen, 1957.
* Arne Bang Andersen: "Det gamle Olavsklostret i Kleivå", Stavanger Aftenblad 13.7.1951.
* Arne Kvitrud: "Hvor lå Olavsklosteret i Stavanger?", I Ætt og heim, Lokalhistorisk årbok for Rogaland 2006.
* Ludvig Solheim: "Olskjellaa i Stavanger". Rogaland Historielag Årshefte 1924, Stavanger.
Oxynoemacheilus cyri

***Oxynoemacheilus cyri*** er en fiskeart.

Denne smerlingen ble opprinnelig beskrevet som en underart av *[[Oxynoemacheilus tigris]]*. Den lever i fjellbekker i øvre del av nedslagsfeltet til elva Kura i Tyrkia.

## Kilder
* 
* 
* 
* 
* 
* 

## Eksterne lenker
*
Otter Island

**Otter Island** er ei øy i øygruppa Pribilof i Beringhavet. Øya er en del av statistikkområdet Aleutians West i den amerikanske delstaten Alaska, og den ligger 517 kilometer vest for fastlandet, og 8,5 kilometer sør for naboøya Saint Paul.

Øyas navn er en oversettelse fra det russiske *Ostrov Bobrovoy*, som betyr «oterøyene». Det ble sagt at det ble fanget tusenvis av havotere langs kysten av øya.

## Referanser
Tor Christian Hildan

**Tor Christian Hildan** (født 10. juni 1949 i Fredrikstad) er en norsk ambassadør.

Han er cand.polit. og har arbeidet i norsk utenrikstjeneste siden 1976. Fra 1980 til 1983 og i tiden 1990-1993 hadde han permisjon for å arbeide i Norges Rederiforbund. Hildan har vært ekspedisjonssjef i Utenriksdepartementet og har også vært Norges ambassadør til Kina og til Sør-Afrika. I 2004 ble han utnevnt til kommandør av Den Kongelige Norske Fortjenstorden.

## Posteringer
* ?–1989 ambassadesekretær ved Norges faste delegasjon i Genève
* 1989–1990 byråsjef UD
* 1993–1995 underdirektør UD
* 1995–1999 ministerråd ved Norges faste delegasjon i Genève
* 1999–2003 ekspedisjonssjef UD
* 2003–2007 ambassadør Norges ambassade i Beijing, Kina. Sideakkreditert til Ulan Bator i Mongolia.
* 2007–2011 ambassadør ved Norges ambassade i Pretoria, Sør-Afrika. Sideakkreditert til Windhoek i Namibia og Maseru i Lesotho.

## Referanser
Jeg vet hva jeg vil (1986)

**«Jeg vet hva jeg vil»** er en norsk sang. Melodi og tekst ble skrevet av Per Røise. Den var ett av bidragene til Melodi Grand Prix 1986, den norske uttagingen til Eurovision Song Contest 1986 i Brussel i Belgia.

Sangen ble framført på dialekt av Mia Gundersen. Den endte på en fjerdeplass med 45 poeng.

## Innspilling
*Mia Gundersen. Utgitt på singlen EMI 006-1374897 i 1986.

## Referanser
Paul Etia Ndoumbe

**Paul Etia Ndoumbe** (født 20. april 1984) er en kamerunsk roer som spesialiserer seg i singlesculler. Under Sommer-OL 2012 i London representerte han landet sitt, der han ble nummer 32. 

## Referanser

## Eksterne lenker
*
James Fraser-Mackenzie

**James Fraser-Mackenzie** (født 17. mai 1993) er en zimbabwisk roer som spesialiserer seg i singlesculler. I Sommer-OL 2012 i London representerte han landet sitt, der han ble nummer 30. 

## Referanser


## Eksterne lenker
*
Wang Ming-hui

**Wang Ming-hui** (født 24. oktober 1985) er en taiwansk roer som spesialiserer seg i singlesculler. Under Sommer-OL 2012 i London representerte han Kinesisk Taipei, der han ble nummer 26. 

## Referanser


## Eksterne lenker
*
Måge kraftverk

**Måge kraftverk** er et vannkraftverk i Ullensvang kommune i Vestland.

Det er et elvekraftverk som utnytter et fall på 147 meter i Mågeelvi.

Installert effekt er 550 kW fra en peltonturbin. Årsproduksjon er 2,4 GWh.

## Referanser


## Kilder
* 
* NVE vannkraftdatabase
* Blåfallnytt 
* Blåfall
John Cofie

**John Erzuah Cofie** (født 21. januar 1993) er en tidligere fotballspiller. Han er ghaneser født i Tyskland, med fransk far og spansk mor og representerte  som fotballspiller. Cofie, som var angrepsspiller, skrev kontrakt med  i 2010, men fikk ingen kamper for førstelaget. Han var utlånt til ,  og  før han i 2013 gikk gratis til .

## Karriere
Han begynte som juniorspiller i . Da klubben avslo et bud på 250&nbsp;000 pund fra  i 2007, bestemte Cofie seg for ikke å trene mer med den. Flere andre større klubber viste interesse, men Cofie gikk til Manchester United i november 2007. Der spilte han kun for ungdomslag og reserver og fikk aldri en offisiell førstelagskamp. Han ble sendt på korte utlån til andre klubber de neste årene.

Cofie ble løst fra kontrakten med Manchester United etter 2012/13-sesongen og gikk gratis til , hvor han heller ikke hadde suksess og ble løst fra kontrakten etter en sesong.

9. august 2014 signerte han gratis for de regjerende norgesmesterne, . Cofie uttalte at valget av ny klubb var enkelt da hans gode venn fra perioden i Manchester United, Etzaz Hussain, snakket varmt om både byen og klubben Molde. Cofie klarte ikke å spille seg inn på A-laget til Molde og allerede ved årsskiftet ble han løst fra kontrakten.

I årene som fulgte levde Cofie en tilværelse som fotballnomade, med en rekke kontrakter og spill i korte perioder for ulike klubber på lavere nivå i England, Irland, Australia og Filippinene. Siden sommeren 2023 har han vært klubbløs.

## Privatliv
Cofie jobber i dag som mentor for unge fotballspillere i Lancashire. I 2023 ble han tiltalt for voldtekt som skal ha skjedd i 2019, men ble senere frikjent i rettssaken mot ham og en kamerat.

## Referanser


## Eksterne lenker
*
Tim Maeyens

**Tim Maeyens** (født 23. august 1981) er en belgisk roer som spesialiserer seg i singlesculler. I Sommer-OL 2012 i London representerte han landet sitt og ble nummer 12. 

## Referanser

## Eksterne lenker
*
Ángel Fournier

**Ángel Fournier** (født 31. desember 1987, død 16. mars 2023) var en cubansk roer som spesialiserte seg på singlesculler. Under Sommer-OL 2012 i London representerte han landet sitt, der han ble nummer syv.

## Referanser


## Eksterne lenker
*
Tron Frede Thingstad

**Tron Frede Thingstad** (født 1946) er en norsk forsker og professor. Thingstad leder en forskningsgruppe innen marin mikrobiologi ved Institutt for biologi ved Universitetet i Bergen. Hans arbeid har muliggjort forståelsen rollen til mikrober i marine økosystemer, blant annet mikrobiell sløyfe.

I 2009 ble Thingstad tildelt European Research Council «*Advanced Investigators Grant*» til prosjektet «MINOS» (MIcrobial Network OrganiSation), som er fokusert på mikrobielle nettverk i havet. I 2010 mottok Thingstad Norges forskningsråds pris for fremragende forskning fra Norges forskningsråd («Årets Möbius»). Ifølge juryen har hans forsking «bidratt til dypere forståelse av temaer innen marin mikrobiologi, biologisk mangfold, klimaforskning og havforsuring».

Thingstad er medlem av Det Norske Videnskaps-Akademi.

## Utvalgt bibliografi
* 
* 
* 
* 

## Referanser




## Eksterne lenker
* Forskerprofil: Tron Frede Thingstad
Emil von Burchard

**Emil von Burchard**, født som **Franz Emil Emanuel Burchard**, adlet 1883 og fra det tidspunkt **von Burchard**, (født 8. august 1836 i Königsberg (Preußen), død 25. april 1901 i Charlottenburg i Berlin) var prøyssisk og tysk jurist og politiker. Han var fra 1882 til 1886 statssekretær i det føderale riksfinanskontoret, forløperen til dagens tyske finansdepartement.

Burchard ble født inn i en forpakter- og embetsmannsfamilie. Hans mor Jeanette Böhme, var tante til fysikeren Max Planck. Burchard studerte fra 1855 til 1858 jus i Berlin og Heidelberg. Han gjorde karrière i justisvesenet til han i 1879 gikk til rikskanslerembetet.

Ved rikskanslerens kontor arbeidet han med tollspørsmål. I stillingen ved riksfinanskontoret hadde han ansvaret for den proteksjonistiske tollpolitikk som Bismarck førte i denne perioden.

## Referanser
Universitetet i Calcutta

**Universitetet i Calcutta** er et offentlig universitet i den indiske byen Kolkata (tidligere Calcutta), grunnlagt 24. januar 1857. Det ble grunnlagt etter modell av University of London, og er blant de eldste universitetene i India i moderne tid.

I 2012 hadde universitetet 636 ansatte og rundt 16 000 studenter, med svært lik kjønnsfordeling blant studentene: 1016 menn per 1000 kvinner. 

I *[[India Today]]*s rangering over universiteter i India, kom universitetet på tredjeplass i 2012, og andreplass i 2013. 

## Referanser

## Eksterne lenker
*
Bochotnica

**Bochotnica** er en liten landsby i det sørøstre Polen, mellom Puławy, Lublin og elven Wisła. Befolkningen i år 2010 var  innbyggere.
Nikola Stojić

**Nikola Stojić** (født 15. desember 1974) er en serbisk roer som spesialiserer seg i toer uten styrmann. Under Sommer-OL 2012 i London representerte han landet sitt, der han ble nummer 12. 

## Referanser


## Eksterne lenker
*
Belgia under EM i friidrett 1934

Belgia deltok med fem utøvere under EM i friidrett 1934 som ble arrangert for første gang 7.&ndash;9. juni 1934 i Torino. Kun menn deltok i mesterskapet. Belgia tok ingen medaljer under mesterskapet.

## Referanser
Anton Braun

**Anton Braun** (født 28. april 1990) er en tysk roer som spesialiserer seg i toer uten styrmann. Under Sommer-OL 2012 i London representerte han landet sitt og ble nummer 7. 

## Referanser


## Eksterne lenker
*
Palaeomephitis steinheimensis

***Palaeomephitis steinheimensis*** er det eldste beviset man har for stinkdyr (Mephitidae). Et kranium funnet i et depositum (ei sandgruve i et stort meteorittkrater, kalt *Steinheimer Becken*) i Steinheim am Albuch i Heidenheimdistriktet, i delstaten Baden-Württemberg i Sør-Tyskland. Kraniet tilhørte et ungt individ og var godt bevart. Depositumet der det ble funnet ble datert til midten av miocen, altså for cirka 12–11 millioner år siden, og kraniet hevdes å tilhøre den basale utdødde arten *Palaeomephitis steinheimensis* (et senior synonym for *Trochotherium cyamoides*).

## Fylogeni

## Referanser


## Eksterne lenker
*
Nunivak Island

**Nunivak Island** (alaskayupik: *Nunivaaq*, nunivak-cup'ig: *Nuniwar*) er ei øy i Beringhavet. Øya er en del av statistikkområdet Bethel i den amerikanske delstaten Alaska, og skilles fra fastlandet av det 74 kilometer brede Etolinstredet. Nunivak er Beringhavets nest største, og USAs åttende største øy.

Øya har 200 innbyggere, som bor i byen Mekoryuk på nordkysten. Nunivak har vært bebodd av yupikfolk i rundt to tusen år, og ble besøkt første gang av Det russisk-amerikanske kompaniet i 1821. Øya hadde da 400 innbyggere som bodde i 16 landsbyer. 

I 1874 ble sommerlandsbyen Koot oppført på stedet hvor Mekoryuk ligger. I 1900 tok en epidemi livet av store deler av befolkningen på Nunivak. Øya ligger i sin helhet innen Yukon Delta National Wildlife Refuge.

## Referanser


## Eksterne lenker
* 
* Yukon Delta National Wildlife Refuge
Bulgaria under EM i friidrett 1934

Bulgaria deltok med to utøvere i EM i friidrett 1934 som ble arrangert for første gang 7.&ndash;9. juni 1934 i Torino. Kun menn deltok i mesterskapet. Bulgaria vant ingen medaljer i mesterskapet.  

## Deltakere
*Ljuben Doytsjev, stavsprang
*Kamen Gantsjev, diskoskast

## Referanser
Martinogale alveodens

***Martinogale alveodens*** er det eldste beviset man har for skunker på det amerikanske kontinentet. Først beskrevet fra fragmenter av en kjeve funnet i Kansas i 1930 (Hall), senere etter et litt bedre fragment i 1938 (Dunkle).

Mer enn et halvt århundre senere dukker det opp et kranium og en underkjeve i god behold. Funnet ble gjort i et depositum ved Dove Spring formasjonen i Kern County, California. Det er datert til sen miocen, eller til cirka 9,3–9,2 millioner år siden, og bekrefter at *Martinogale* er en basal linje tett opp mot begynnelsen av Mephitidae i Nord-Amerika.

## Fylogeni

## Referanser


## Eksterne lenker
*
Etolin Strait

**Etolin Strait** (norsk: *Etolinstredet*) er et strede i statistikkområdet Bethel i den amerikanske delstaten Alaska. Stredet ligger i Beringhavet, og skiller øya Nunivak i vest fra øya Nelson og fastlandet i øst.

Etolin Strait ble oppdaget i 1821 av kaptein Adolf Etolin i Det russisk-amerikanske kompani, og fikk navnet Cook Strait. Det ble senere foreslått av admiral von Krusenstern å navngi stredet etter Etolin.

## Referanser
Jüri-Mikk Udam

**Juri-Mikk Udam** (født 14. mai 1994) er en estisk roer som spesialiserer seg i dobbeltsculler. Under Sommer-OL 2012 i London representerte han landet sitt, der han ble nummer 13. 

## Referanser

## Eksterne lenker
*
Men of Honor

***Men of Honor*** (utgitt i Storbritannia og Irland som *Men of Honour*) er en amerikansk dramafilm fra 2000, med Robert De Niro og Cuba Gooding jr. i hovedrollene. Filmen ble regissert av George Tillman Jr. Filmen er inspirert av den sanne historien om Carl Brashear, den første afroamerikanske dykkeren i den amerikanske marinen. 

## Handling.
Carl Brashear (Cuba Gooding jr) bestemmer seg for å forlate familien sin i Kentucky i 1948 for å verve seg til den amerikanske marinen. Som et medlem av mannskapet på skipet USS Hoist, blir han inspirert av tapperheten til en av dykkerne, Leslie William "Billy" Sunday (Robert De Niro). Brashear er fast bestemt på å bli den første afroamerikanske dykkeren i marinen. Han kommer til slutt inn på en skole for marinens dykkere som ligger i Bayonne, New Jersey. Brashear kjemper for å overvinne sine pedagogiske svakheter, som var et resultat av han måtte forlatte skolen etter 7. klasse for å hjelpe de fattige foreldrene på familie-gården. Han mottar undervisning fra sin fremtidige hustru, en aspirerende lege, som arbeider deltid ved et offentlig bibliotek. 

Brashear beviser seg selv som dykker ved å redde en medstudent ved dykke-skolen som ble forlatt under et bergingsforsøk som utviklet seg nærmest til en katastrofe. Men på grunn av kommandanten (Hal Holbrook) blir studenten som flyktet i møte med fare tildelt medalje istedenfor Brashear. Under en oppgave hvor hver elev måtte montere et rør under vann ved hjelp av en sekk med verktøy, blir sekken til Brashear ødelagt slik at alt verktøyet blir spredt utover et større område. Brashear blir likevel ferdig med monteringen, og han fullfører dykkerskolen. Billy Sunday blir degradert for å ha stått opp for Brashear og tillatt ham å gjennomføre skolen. Sunday sin karriere begynner å avta ettersom han fortsetter å miste fatningen rundt offiserene som viser mangel på respekt for hans prestasjoner, og etter hvert blir han degradert til kvartermester.

Brashear stiger etter hvert i gradene, og i januar 1966 er han med på å finne igjen et mistet atomvåpen da en Boeing B-52 Stratofortress krasjer inn et amerikansk tankskip utenfor kysten av Spania. Samtidig blir Billy Sunday en rugende alkoholiker og stadig mer misfornøyd med sin lave rang. De møtes igjen da Brashear mister sitt venstre bein i et redningsforsøk. Sunday trener ham opp igjen, og hjelper ham i kampen mot den amerikanske marinen for å komme tilbake til aktiv tjeneste. De lykkes og Brashear blir gjeninnsatt. I epilogen kommer det frem at Brashear var ansatt i marinen i ytterligere ni år etter at han mistet beinet.

## Rolleliste

*Robert De Niro som Leslie William "Billy" Sunday.
*Cuba Gooding, Jr. som Carl Brashear.
**Chris Warren, Jr. som den unge Carl Brashear.
*Charlize Theron som Gwen Sunday, gift med Billy Sunday.
*Hal Holbrook som øverste sjef ved dykke-skolen.

## Eksterne lenker
*
Finland under EM i friidrett 1938

Finland deltok med 21 utøvere i EM i friidrett 1938 som ble arrangert for menn 3.&ndash;5. september 1938 i Paris og for kvinner 17.&ndash;18. september 1938 i Wien. Finland tok 11 medaljer i mesterskapet.

## Medaljevinnere

## Resultater (ufullstendig)
### Menn
;Tekniske øvelser

## Referanser
2014 RC

**2014 RC** er en liten nærjordsasteroide som passerer jorden med en avstand på ca.  rundt kl. 18:01 UTC 7. september 2014. Asteroiden vil i en kort periode lyse opp til omtrent tilsynelatende størrelsesklasse 11,5, så den vil ikke være synlig for det blotte øye eller vanlige kikkerter. På sitt mest lyssterke vil asteroiden ha en deklinasjon på –47, og vil lettest kunne ses over New Zealand. Asteroiden er omtrent like stor som Tsjeljabinsk-meteoritten, og vil passere omtrent like nærme jorden som det 367943 Duende (2012 DA14)  gjorde i 2013.

## Referanser




## Eksterne lenker

* 
*   ASTEROID 2014 RC Tracking
*  Close Approach of Asteroid 2014 RC (Remanzacco Observatory)
*  Small Asteroid Will Pass Earth Closely but Safely on Sunday (Phil Plait)
Promephitis

* *P. alexjewi*
* *P. brevirostris*
* *P. hootoni*
* *P. larteti*
* *P. maeotica*
* *P. majori*
* *P. malustensis*
* *P. maxima*
* *P. parvus*
* *P. pristinidens*
* *P. qinensis*

***Promephitis*** er ei utdødd eurasisk slekt med tidlige stinkdyr (Mephitidae). Slekten oppsto i sen miocen (Europa og Vest-Asia) og kulminerte i pliocen (Øst-Asia). Flere enn ti arter har blitt beskrevet, den første (*Promephitis larteti*) av Gaudry i 1861.

## Fylogeni

## Arter
* *P. larteti* Gaudry 1861
* *P. maeotica* Alexjew 1916
* *P. alexjewi* Schlosser 1924
* *P. malustensis* Simionescu 1930
* *P. majori* Pilgrim 1933
* *P. hootoni* Senyurek 1954
* *P. pristinidens* Petter 1963
* *P. brevirostris* Meladze 1967
* *P. maxima* He and Huang 1991
* *P. qinensis* Wang and Qiu 2004
* *P. parvus* Wang and Qiu 2004
## Referanser


## Eksterne lenker
*
Thommie Persson

**Thommie Persson** (født 4. august 1984 i Fosie) er en svensk fotballspiller. Persson, som er forsvarsspiller, spiller for Varbergs BoIS FC i Superettan.

Persson har tidligere spilt for Trelleborgs FF, samt står notert med én kamp for Malmö FF.

## Referanser


## Eksterne lenker
*
Oxynoemacheilus brandtii

***Oxynoemacheilus brandtii*** er en fiskeart.

Denne smerlingen kan skilles fra *[[Oxynoemacheilus araxensis]]* på at halefinnen er dypt kløftet. Den er utbredt i øvre og midtre deler av nedslagsfeltene til Kura og Araks i Tyrkia, Armenia, Iran, Georgia og Aserbajdsjan. Morfologiske forskjeller i forhold til *[[Oxynoemacheilus bergianus]]* er uklare, og det kan tenkes at flere enn to arter er blandet sammen under de to artsnavnene.

## Kilder
* 
* 
* 
* 
* 
* 

## Eksterne lenker
*
Martin Larsson

**Martin Larsson** er en svensk tidligere fotballspiller. Larsson, som var forsvarsspiller, spilte én kamp for Malmö FF i 1999.

## Referanser
Björn Stringheim

**Björn Stringheim** (født 20. august 1975 i Malmö) er en svensk tidligere fotballspiller. Stringheim, som var keeper, har spilt for Malmö FF i Allsvenskan, samt for VPS i Veikkausliiga.

## Referanser


## Eksterne lenker
*
Anders Grimberg

**Anders Jan-Eric Grimberg** (født 29. september 1960 er en svensk fotballtrener og tidligere fotballspiller. Grimberg trener FC Höllviken. Grimberg, som var spiss, og senere midtbanespiller, spilte én kamp for Malmö FF i 1980, og har også spilt for Trelleborgs FF og IFK Malmö.

## Referanser
Saint Matthew Island

**Saint Matthew Island** er ei øy i Beringhavet. Øya er en del av statistikkområdet Bethel i den amerikanske delstaten Alaska, og den ligger 389 kilometer vest for fastlandet.

Øya var tidligere bebodd av aleuter, men er nå ubebodd. I 1809 ble det etablert en eksperimentell bebodd utpost av russere på Saint Matthew. Saint Matthew ble oppdaget i august 1766, og har fått sitt navn etter apostelen Matteus.

## Referanser
Plaza España (Bogotá)

**Plaza España** er en plass i bydelen Los Mártires i Bogotá. Den fikk sitt nåværende navn i 1902. Den befinner seg i nabolaget Voto Nacional, mellom Carrera 18 og 19, og Calle 10A og 11.

Plassen er kjent for de omkringliggende bygningene. Hospital San José ligger ved den sørlige enden, Liceo Nacional Agustín Nieto Caballero i vest og pastafabrikken El Gallo i nord. I øst står det flere republikanske herskapshus.

Plassen ble anlagt under navnet Plaza de Maderas i 1890. I 1916 ble det plassert en marmorbyste av Miguel de Cervantes Saavedra på plassen, og det ble anlagt gressplener.

## Kilder
* Cardeño, Freddy Arturo (2006). «Historia del desarrollo urbano del centro de Bogotá (localidad de Los Mártires)».

## Eksterne lenker
*
Chorro de Quevedo

**Chorro de Quevedo** er en plass i Bogotá. Den befinner seg i Calle 13 med Carrera 2, i La Candelaria i sentrum av byen. Den er oppkalt etter Gonzalo Jiménez de Quesada, som danna en miliærtropp der i 1538. Plassen omtales også ofte som stedet hvor Bogotá ble grunnlagt.

Plassen er omgitt av bygninger i kolonistil, hvorav mange er gjort om til kafeer og håndverksverksteder. Den frekventeres særlig av studenter, kunstnere og turister.

I 1832 ble det oppført en fontene i midten av plassen. Den ble ødelagt i 1896 sammen med enkelte andre omkringliggende bygninger. I 1969 ble plassen renovert etter tegninger av hvordan den opprinnelig hadde sett ut. Samtidig ble også den lille kirka Ermita de San Miguel del Príncipe oppført. Fra plassen går den smale gata Calle del Embudo, som er et godt bevart eksempel på ei typisk gate i Bogotá i kolonitida.

## Eksterne lenker
* 
* Chorro de Quevedo hos La Candelaria
Oxynoemacheilus lenkoranensis

***Oxynoemacheilus lenkoranensis*** er en mulig fiskeart.

Denne smerlingen ble opprinnelig beskrevet som en underart av *[[Oxynoemacheilus angorae]]*. Den er bare sikkert kjent fra området ved Lənkəran i sørlige Aserbajdsjan.

To nyere studier anerkjenner ikke denne arten. I Freyhof et al. (2022) regnes den som et synonym for *[[Oxynoemacheilus bergianus]]*, mens den i Çiçek et al. (2024) betraktes som et synoymym for *[[Oxynoemacheilus bergi]]*.

## Referanser


## Eksterne lenker
*
Jan Tore Holvik

**Jan Tore Holvik** (født 17. desember 1942 i Farsund) er en norsk siviløkonom og tidligere ambassadør. 

Holvik er oppvokst i Farsund og seilte i utenriksfart fra han var 15 år. Etter Befalsskolen for Hærens sanitet tok han utdannelse som siviløkonom ved Handelshøyskolen i Bergen (NHH) i 1967. Han gjennomførte deretter Utenriksdepartementets aspirantkurs og var stasjonert ved norske utenriksstasjoner i Rio de Janeiro (Brasil) og Roma. Han var deretter sekretær for Stortingets utenrikskomite og leder av Stortingets internasjonale sekretariat 1980-1987. Han var Norges ambassadør til Kina 1988-1994, polarrådgiver i Utenriksdepartementet 1996-2005 og Norges ambassadør til Cuba 2005-2010.  

## Posteringer
* 1967 utenriksdepartementets aspirantkurs
* 1967–1978 stasjonert blant annet ved Norges ambassade i Roma, Italia og ved Norges ambassade i Brasília i Brasil
* 1978 konstituert byråsjef i UD
* 1980–1987 Sekretær for Stortingets utenriks- og konstitusjonskomite og leder av Stortingets internasjonale sekretariat 
* 1987–1994 ambassadør ved Norges ambassade i Beijing, Kina. Fra 1988 sideakkreditert til Pyongyang i Nord-Korea
* 1996–2005 spesialrådgiver for polarspørsmål i Utenriksdepartementet
* 2005–2010 chargé d'affaires ved Norges ambassade i Havanna, ambassadør fra 2009

## Referanser
St. Andreaskatedralen (Dundee)

**St. Andreaskatedralen**, fullt engelsk navn: * Cathedral Church of St Andrew*, er den romersk-katolske katedralen i Dundee og hovedkirken for Dunkeld bispedømme innen Saint Andrews og Edinburgh erkebispedømme.

Den ligger i bydelen West End og har adresse i 150 Nethergate.

Katedralen ble tegnet av arkitekten George Mathewson i nygotisk stil og er viet til Skottlands skytshelgen, St. Andreas.

Katedralens fasade er bygget i nygotikk, tegnet av arkitekten George Mathewson og ble åpnet 7. august 1836.

## Interiør
Koret inkluderer høyalteret og stoler for katedralens  kanniker ble lagt til senere ved å fjerne en bakveggene og ved å bygge på prestehuset bak. Dette fulgte til at alterområdet ligger høyere enn resten av katedralen. Katedralen er derfor noe vanlig i forhold til andre ved at gulvet skråner oppover fra inngangen og opp mot inngangen til koret.

Det er to sidealtere i katedralen, det ene er dedikert til Jesu hellige hjerte og det andre er dedikert til Jesu mor jomfru Maria. Som i alle katolske kirker har katedralen en korsvei på veggene. I vestibylen er det en statue av katedralens skytshelgen, den hellige Andreas. På baksiden av katedralen er det et dåpskapell  som det er et presentasjon av Pietà ved siden av.

## Referanser


## Eksterne lenker
* Bispedømmets hjemmeside
Oxynoemacheilus seyhanensis

***Oxynoemacheilus seyhanensis*** er en fiskeart.

Denne smerlingen ble opprinnelig beskrevet som en underart av *[[Oxynoemacheilus tigris]]*. Den er bare kjent fra en 30&nbsp;km lang strekning i elva Zamantı, som ligger i nedslagsfeltet til Seyhan i det sørlige Anatolia. Der lever den i bekker med grus- eller mudderbunn. Arten er truet på grunn av forurensning, klimaendringer og utsetting av gjedde og andre fremmede fiskearter.

## Referanser


## Kilder
* 
* 
* 

## Eksterne lenker
*
Blind Rage

***Blind Rage*** er det fjortende studioalbumet til det tyske heavy metal-bandet Accept, utgitt 15. august 2014. Albumet nådde 19.-plass på VG-lista. *Blind Rage* slo bandets tidligere rekord i U.S.A. ved å debutere på 35.-plass på Billboard, men det ble med én uke blant de hundre mestselgende.

## Sporliste

## Personell
*Mark Tornillo – Vokal
*Wolf Hoffmann – Gitar
*Herman Frank – Gitar
*Peter Baltes – Bass
*Stefan Schwarzmann – Trommer

## Referanser


## Eksterne lenker
*
Oxynoemacheilus bergianus

***Oxynoemacheilus bergianus*** er en fiskeart.

Denne smerlingen lever i hurtigstrømmende bekker og elver med grus- eller steinbunn. Arten er utbredt i nordvestlige Iran der den finnes i nedslagfeltet til øvre Sefid Rud og de endorheiske bassengene til Urmiasjøen og Namaksjøen. Avhengig av artsavgrensningen finnes den også i øvre Eufrat og Araks i Tyrkia, og i Lille Zab i Irak.

Tidligere ble *Oxynoemacheilus bergianus* ofte regnet som en underart av arten som nå heter *[[Oxynoemacheilus angorae]]*. I Kura og Araks lenger nord finnes *[[Oxynoemacheilus bergi]]*, som også er blitt regnet som en underart av *O.&nbsp;angorae*, men som nå ansees som en en godt definert art.

*Oxynoemacheilus bergianus* tilhører en gruppe med vid utbredelse også i Anatolia og øvre del av Eufrat og Tigris. En molekylærgenetisk studie fra 2022 viser at disse artene utgjør en klart avgrenset gruppe med ti klader. Det foreslås å regne *O.&nbsp;banarescui*, *O.&nbsp;bergianus*, *O.&nbsp;fatsaensis* og *O.&nbsp;simavicus* som gyldige arter. *Oxynoemacheilus samanticus* fra  Kızılırmak- og Seyhan-vassdragene, *[[Oxynoemacheilus lenkoranensis|O.&nbsp;lenkoranensis]]* fra nedslagsfeltet til Det kaspiske hav, *O.&nbsp;erdali* fra Eufrat, og *[[Oxynoemacheilus longipinnis|O.&nbsp;longipinnis]]* og *O.&nbsp;parvinae* fra nedslagsfeltet til Tigris betraktes som synonymer for *O.&nbsp;bergianus*.

I Çiçeks oversikt over ferskvannsfiskene i Midtøsten fra 2024 opprettholdes *O.&nbsp;samanticus*, *O.&nbsp;longipinnis* og *O.&nbsp;parvinae* som egne arter. *O.&nbsp;erdali* betraktes som et synonym for *O.&nbsp;bergianus*, og *O.&nbsp;lenkoranensis* som et synonym for *O.&nbsp;bergi*.

## Referanser


## Litteratur
* 
* 
* 

## Eksterne lenker
*
Rönneberga backar

**Rönneberga backar** er en samling gravhauger som ligger 5&nbsp;km øst for Landskrona i Skåne.

Gravfeltet ligger oppe på en høyde med god utsikt, 100 moh. På begge sider av veien og rundt gården Rönneberg ligger et gravfelt med tolv synlige gravhauger.

Nærmest gården ligger seks hauger, og Bålhög er den største (diameter: 35m, høyde: 5m). Tidligere har det eksistert mange flere gravhauger, men de er enten forsvunnet eller slettet. Øst for gården, på begge sider av veien, ligger henholdsvis åtte og seks gravhauger. Den største er 25 meter i diameter og nesten 4 meter høy.

Lengst i nordvest finnes den 4 meter høye "Höljer Danskes hög", med 35 meter i diameter. Sagnet sier at kong Höljer (Holger) Danske sitter i full rustning inne i haugen. En annen variant mener at Holger sitter i ett underjordisk hvelv under Kronborg slott i Helsingör. Når Danmark er i fare skal Holger Danske komme frem og redde landet.

Gravhaugene er ikke arkeologisk undersøkt. Undersøkelser av andre gravhauger har vist at man i eldre bronsealder ble begravet i en tre- eller steinkiste. Graven ble utstyrt med gaver som våpen, redskap, smykker og kanskje leirkar med mat og drikke. Kisten ble dekket med en steinrøys og over dette ble graven dekket av gress og torv.

Slike gravhauger ble anlagt i eldre bronsealder, men noen har sitt opphav i slutten av yngre steinalder. De ble siden brukt til å foreta nye begravelser i yngre bronsealder og noen ganger inn i jernalderen. Da ble de døde brent og benene ble lagt sammen med gravgaver i en urne som ble satt ned i kanten av haugen.
Stinkgrevlinger

* Palawan stinkgrevling
* Sunda stinkgrevling

**Stinkgrevlinger** (*Mydaus*) er ei slekt med stinkdyr (Mephitidae) som består av to arter, begge endemiske for Sørøst-Asia. Stinkgrevlingene er ikke grevlinger og tilhører heller ikke samme familie som grevlingene, men de kalles så fordi disse dyra av utseende minner svært mye om grevlingene. Kroppen er kompakt og pelsen gir dyra et flattrykt uttrykk. Halen er kort og busket av pelshår. Snutepartiet er noe forlenget og spisst i forhold til de amerikanske skunkene. Men også stinkgrevlinger har kontrastfarger.

## Fylogeni
Trærne nedenfor er i henhold til *Nyakatura og Bininda-Emonds*, (2012). De viser slektsforholdet mellom (A) eksisterende linjer og (B) eksisterende og utdødd linjer. Av de eksisterende linjene var trolig stinkgrevlinger (*Mydaus*) den først som skilte lag med hovedlinjen, noe som styrker teorien om at familien oppsto i Eurasia.

**A:**

**B:**

## Arter
* Art: *Mydaus javanensis* (Sunda stinkgrevling)
* Art: *Mydaus marchei* (Palawan stinkgrevling)

## Referanser


## Eksterne lenker
*
Scots College

**Scots College**, eller **Det pavelige Scots College** i Roma er et presteseminar for studenter for kommer fra skotske katolske bispedømmer.

## Historie

Scots College ble etablert av pave Klemens VIII 5. desember 1600, da det ble tildelt arealene til et tidligere hospits for skotter i Roma. Først var presteseminaret i et lite hus i gaten som i dag er kjent som Via del Tritone, over gaten for kirken Santa Maria di Costantinopol . I 1604 ble seminaret flyttet til Via Felice, som i dag har navnet Via delle Quattro Fontane hvor det var fram til 1962. Her står det en byste av kardinal Henry Benedict Maria Clement Stuart, hertugen av York, den siste fra Huset Stuart.

Fra 1615 til 1773 kom rektorene ved Scots College fra Jesuittordenen. Etter at Jesuittordenen ble opphevet av pave Klemens XIV, ble Scots College administrert av ulike italienske prester fram til 1800, da den skotske sekularpresten Paul MacPherson overtok som rektor, en rolle han skulle inneha i totalt 38 år.. Siden har alle de følgende rektorene komme fra skotske sekularprester.

Også William Canon Clapperton (1886-1969) tjenestegjorde i 38 som rektor, i årene 1922-1960. Etter at han gikk av som rektor, forble han i Roma og tjenestegjorde i Laterankirken og ble begravet på Scots Colleges område i gravlunden Campo Verano i Rome.

I 1962 flyttet seminaret til dagens lokaler på Via Cassia, rundt seks km utenfor byens sentrum. Den offisielle åpningen ble foretatt av pave Paul VI 18. november 1964.

## Noen tidligere kjente elever
*Alexander Dunbar Winchester, (1625–1708) Apostolisk prefekt for Skottland 
*Charles Erskine of Kellie, (1739-1811), kardinal og diplomat for Den hellige stol
*Frederick Rolfe (baron Corvo), (1860 - 1913) forfatter
*Adrian Fortescue, (1874 – 1923)
*Thomas Joseph Winning, (1925–2001) kardinal, erkebiskop av Glasgow (1974-2001)
*Mario Conti, (f. 1934) erkebiskop av Glasgow
*John Cunningham (f. 1938), biskop av Galloway
*Joseph Devine, (f. 1937) biskop av Motherwell
*Philip Tartaglia, (f. 1951) erkebiskop av Glasgow
*Stephen Robson, (f. 1951) biskop av Dunkeld
* John Keenan, (f. 1964), biskop av Paisley

## Referanser


## Eksterne lenker
*
Markise (solskjerming)

En **markise** er et sekundært «tak» forbundet med en bygnings utvendige vegg. Den er typisk laget av lerret vevd med akrylfiber, bomull, polyestergarn eller vinyl laminert til polyester som er strukket stramt over en lettvektsstruktur av aluminium, jern, eller stål, eller mer uvanlig tre eller gjennomsiktig materiale.

## Eksterne lenker
*
Omar Emira

**Omar Emira** (født 24. juni 1977) er en egyptisk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 20. 

## Referanser

## Eksterne lenker
*
Medcezir

***Medcezir*** er en tyrkisk dramaserie for ungdom som gikk på Star TV fra 2013 til 2015. Serien er en tyrkisk versjon av ''The OC''.

## Handling
Yaman som bor i Tozludere, en forstad i nærheten av Istanbul, har alltid forsøkt å endre hans egen skjebne ved å arbeide hardt og håper på et bedre liv for seg selv. På dagen for broren Kenans fødselsdag blir de begge arrestert av politiet etter at broren stjeler en bil fra en bensinstasjon. Den kvelden møter Yaman også Selim Serez, en velstående advokat som hjelper ham ut av fengsel. Selim ser på Yaman som en lovende ung mann, og han tilbyr Yaman sin hjelp.

Når moren til Yaman kort tid senere sparker ham ut av hjemmet hennes, blir Yaman tvunget til å kontakte Selim Serez igjen og akseptere hans hjelp. Deretter reiser han til Selims hjem i Altınkoy, et eksklusivt nabolag for overklassen i Istanbul, og får tilbud om en jobb som gartner i en uke. Han får også bo i en mindre bolig utenfor selve hovedhuset deres. I Altınkoy møter han også Mert, Selims sønn, som han blir venn med nesten umiddelbart. Han møter også Mira, en ung, attraktiv og rik kvinne som han forelsker seg i. Men en rekke utfordringer oppstår for den unge Yaman. Orkun, Miras tidligere kjæreste, blir veldig misunnelig på Yaman og skaper problemer for ham bevisst for å få ham langt vekk fra Altınkoy. Orkun slår seg sammen med Hasan, Yamans stefar, i denne planen. 

## Rollefigurer

## Referanser


## Eksterne lenker
*
Tryneskunker

* Humboldts tryneskunk
* Molinas tryneskunk
* stripet tryneskunk
* østlig tryneskunk

**Tryneskunker** (*Conepatus*) er ei slekt med stinkdyr (Mephitidae) som består av fire arter, alle endemiske for Amerika. Tryneskunker har (i varierende grad) hvite tegninger oversiden og halen og sort underside. Halen er relativt lang og har gjerne svært busket behåring. Slektene *Mephitis*, *Spilogale* og *Conepatus* utgjør tilsammen klanen Mephitini, også kalt amerikanske skunker.

## Fylogeni
Trærne nedenfor er i henhold til *Nyakatura og Bininda-Emonds*, (2012). De viser slektsforholdet mellom (A) eksisterende linjer og (B) eksisterende og utdødd linjer. Av de eksisterende linjene var trolig stinkgrevlinger (*Mydaus*) den først som skilte lag med hovedlinjen, noe som styrker teorien om at familien oppsto i Eurasia.

**A:**

**B:**

## Arter
* Art: *Conepatus chinga* (Molinas tryneskunk) 
* Art: *Conepatus humboldtii* (Humboldts tryneskunk) 
* Art: *Conepatus leuconotus* (østlig tryneskunk, vanlig tryneskunk) 
* Art: *Conepatus semistriatus* (stripet tryneskunk)

## Referanser


## Eksterne lenker
*
Tamás Varga (roer)

**Tamás Varga** (født 17. juni 1978) er en ungarsk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt og ble nummer 11. 

## Referanser


## Eksterne lenker
*
Nun galilaeus

***Nun galilaeus*** er en fiskeart.

Denne smerlingen mangler helt skjell, og enden av halefinnen er nesten rett. Sidelinjen er ikke fullstendig og stopper over siste stråle i gattfinnen. Noen eksemplarer har 7–11 tydelige flekker langs kroppssiden. Det er ingen kjønnsdimorfisme. *N. galilaeus* minner litt om artene i slekten *[[Schistura]]*. Arten har seks forgrenede stråler i gattfinnen, noe som ellers i Nemacheilidae bare forekommer hos *[[Afronemacheilus]]* og *[[Sphaerophysa dianchiensis|Sphaerophysa]]*.

*Nun galilaeus* lever langs breddene av innsjøer. Den er bare kjent fra to innsjøer i Jordan-vassdraget, Hulasjøen i Israel og Muzayrib-sjøen i Syria. Arten forsvant fra Hulasjøen da den ble drenert, men er fortsatt vanlig i Syria.

Arten var tidligere kjent som *Nemacheilus galilaeus*, men på grunn av den særegne kroppsbygningen plasserte Bănărescu, Nalbant & Goren den i 1982 i ei monotypisk slekt, som *Nun galilaeus*. I 2011 flyttet Freyhof arten til slekten *[[Oxynoemacheilus]]*, men i Çiçeks oversikt over ferskvannsfiskene i Midtøsten fra 2024 er *Nun* opprettholdt.

## Referanser


## Kilder
* 
* 
## Eksterne lenker
*
Splendid isolation

***Splendid isolation*** («utmerket isolasjon») var en ledetråd i Storbritannias utenrikspolitikk fra senere del av 1800-tallet og nesten frem til første verdenskrig. Slik utnyttet man at De britiske øyer var et øyrike og forsøkte å minimere ytre farer ved en politikk som tok sikte på maktbalansen på det europeiske kontinent, slik at verken Frankrike eller Tyskland ble så dominerende at det ene eller annet land kunne forstyrre Storbritannia eller de britiske kolonier. 

Både statsminister Benjamin Disraeli og Robert Cecil, Marquess of Salisbury fulgte denne politikk. Selve uttrykket ble først benyttet av sistnevnte.

Karakteristisk for *splendid isolation* var en stor tilbakeholdenhet mot å gå inn i langvarige allianser eller andre forpliktelser. I flere århundrer hadde Storbritannia vært praktisk talt uangripelig, og ville bare nødig gripe inn i konflikter på fastlandet. Oppbygningen av koloniriket gjorde det ennå mer maktpåliggende å ha et balansert maktforhold i Europa og skaffe seg færrest mulige fiender. Det stod om transportveienes og handelens sikkerhet. 

Tiden for *splendid isolation* ebbet ut med den anglo-japanske allianse i 1902 og særlig med Entente cordiale med Frankrike i 1904. Ententen ble et enda skarpere avvik fra *splendid isolation* i 1907, med allianesystemet Triple Entente, mellom Storbritannia, Frankrike og Russland.

## Litteratur
* 
* 
* 
* 
* 
* 
* 
* 
* 
* 
*
Oxynoemacheilus insignis

***Oxynoemacheilus insignis*** er en fiskeart.

Den er utbredt i Damaskus-bekkenet og i nedslagsfeltet til Jordan og Dødehavet i Israel, Jordan, Vestbredden og Syria. I dette området er det er mer enn ti isolerte populasjoner i små bekker. Store mengder vann brukes til forbruksvann og jordbruk, noe som sammen med klimaendringer vil føre til at artens leveområde reduseres.

Denne arten har mange synonymer, som *Nemacheilus insignis*, *Noemacheilus angorae jordanicus*, *Nemacheilus insignis tortonesei*, *Orthrias dori*, *Orthrias pantheroides* og *Orthrias israeliticus*.

## Referanser


## Kilder
* 
* 
* 
* 

## Eksterne lenker
*
FLK «Southern Harvester»

**FLK «Southern Harvester»** var et flytende hvalkokeri tilhørende rederiet Christian Salvesen i Leith i Skottland gjennom selskapet The South Georgia Co. Ltd. Det var søsterskip til «Southern Venturer» som ble levert året før, men hadde større tonnasje og maskineri.

Southern Harvester var i pelagisk hvalfangst i Sørishavet i 17 sammenhengende sesonger, fra 1946/47 til 1962/63. Fangsten ble gjennomført med mellom 9 og 14 hvalbåter. Bortsett fra den første sesongen førte skipet norsk kaptein (fangstbestyrer), mens offiserer og skipsmannskap hovedsakelig var britiske. De fleste flensere og prosessoperatører var imidlertid nordmenn. Kokeriet hadde sin beste fangstsesong i 1955/56 med en total produksjon på 173&nbsp;912 fat hvalolje.

Etter sesongen 1962/63 ble «Southern Harvester» lagt opp i Melsomvik. Sommeren 1963 besluttet Salvesen å slutte med hvalfangst, og «Harvester» ble solgt til Japan. Japanerne var kun interessert i kvoten, og skipet ble liggende flere år i Melsomvik. I 1966 kjøpte Salvesen henne tilbake og videresolgte samme år til Akergruppen, som også kjøpte kokeriet «Thorshøvdi» av AS Thor Dahl. Planen var å konvertere de to hvalkokeriene til boreskip, men det endte med at kun «Thorshøvdi» ble ombygd. «Harvester» ble liggende i opplag i Oslo i flere år før hun ble solgt til Spania for hugging.

## Se også
* Liste over flytende hvalkokerier

## Referanser


## Litteratur
*
*
*

## Eksterne lenker
* 
*